Tidligere mafiaboss Provenzano - «sjefen over alle sjefer» - er død
I 43 år levde den tidligere mafiasjefen Bernardo Provenzano i dekning for politiet, helt til han i 2006 ble oppdaget i et gårdshus i nærheten av Corleone, 60 kilometer utenfor Palermo. Da han omsider ble arrestert, hadde han allerede en rekke livstidsdommer å sone. Onsdag gikk han bort etter lang tids sykdom , 83 år gammel, melder nyhetsbyrået AP. Dermed ble det bare et tiår i fangenskap for Provenzano, først i fengsel, så strengt bevoktet på et sykehus i Milano.Mafiasjefen som hadde kallenavnet «traktoren» på grunn av sin brutale fremferd, ble født inn i en bondefamilie i Corleone, og sluttet tidlig på skolen. Imidlertid fant i sine sene tenår veien til Sicilia-mafiaen, Cosa Nostra, noe som viste seg å være en gylden, men brutal «karrierevei». Blant de mange handlingene han ble dømt for mens han gjemte seg for politiet, var en rekke drap. På listen over grusomheter retten har funnet at Provenzano tok del i, var to bombeangrep mot to dommere i 1992. Gudfaren i retten for drap Provenzanos fødeby, Corleone, er kjent langt utenfor Italia etter at Mario Puzo brukte navnet i sin roman om en mafiafamilie. Senere ble boken til «Gudfaren»-filmene. Provenzanos liv på feil side av loven, var så mangefasetett at han nok selv kunne ha inspirert en film eller to. Veien fra bondebakgrunn til å bli «il capo di tutti capi», altså «sjefen over alle sjefer», var slett ingen enkel rise. Etter å ha funnet veien til Cosa Nostra-mafiaen, ble han på slutten av 50-tallet dratt inn i konflikten mellom daværende sjef Michele Navarra som gikk under tilnavnet «vår far» og den unge Luciano Leggio som ville ta over.«Traktoren» tok Leggios side, og deltok i bakholdsangrepet som tok livet av Navarra og utløste en «borgerkrig» i Corleone-mafiaen. Provenzano «forsvant» i 1963 i et forsøk på å gjemme seg for politiet, men var likevel en viktig brikke i mafia-spillet. Han steg på mafiaens karrierestige, helt til daværende mafiasjef, den særdeles brutale Salvatore Riina, ble arrestert i 1993, og Provenzano tok over tittelen som Capo di tutti capi, sjefen over alle sjefer. Hvem styrer den sicilianske mafiaen? Maktkamp eller avtalt spill En pakke med rent tøy var det som skal ha ledet politiet til den fattigslige gården hvor Provenzano til slutt arrestert. Herfra skal han ha styrt det kriminelle milliard-imperiumet, ifølge Telegraph . Virkelighetens «Gudfar» skal ha vært så god med penger at han også gikk under økenavnet «regnskapsføreren». Etter å ha vært blant Italias mest ettersøkte menn i en årrekke, måtte han i 2006 altså si farvel til friheten. Bakgrunn: «Traktoren» felt av klesvask Han skal ha levd under særlig strenge forhold i fengslet, og forsøkte i 2012 å ta selvmord. Ifølge italiensk media skal han både ha hatt blærekreft og lidd av demens, og har siden 2014 fått behandling ved et sykehus i Milano. Hjerteinfarkt kan være dødsårsaken, ifølge avisen the Independent . Staten betalte mafiabossens advokatregninger
Virkelighetens Gudfar, «mafiabossen» Bernardo Provenzano gjemte seg i det lengste for politiet og livtidssdommene. Onsdag døde han som fange.